   Na osnovu člana 94 tačka 6 Ustava Republike Crne Gore, a u vezi sa članom 24 Zakona o državnoj upravi ("Službeni list RCG", broj 38/03), Vlada Republike Crne Gore, na sjednici održanoj 29. jula 2004. godine, donijela je
UREDBA
O ORGANIZACIJI I NAČINU RADA DRŽAVNE UPRAVE
("Sl. list RCG", br. 54/04 od 09.08.2004, 78/04 od 22.12.2004, 06/05 od 11.02.2005)
Član 1
   Ovom uredbom osnivaju se ministarstva i drugi organi uprave, utvrđuje način rada državne uprave i uređuju druga pitanja od značaja za rad državne uprave.
I ORGANIZACIJA DRŽAVNE UPRAVE
1. MINISTARSTVA
Član 2
   Ministarstva su:
1. Ministarstvo pravde,
2. Ministarstvo unutrašnjih poslova,
3. Ministarstvo finansija,
4. Ministarstvo inostranih poslova,
5. Ministarstvo za ekonomske odnose sa inostranstvom i evropske integracije,
6. Ministarstvo prosvjete i nauke,
7. Ministarstvo kulture i medija,
8. Ministarstvo ekonomije,
9. Ministarstvo pomorstva i saobraćaja,
10. Ministarstvo poljoprivrede, šumarstva i vodoprivrede,
11. Ministarstvo turizma,
12. Ministarstvo zaštite životne sredine i uređenja prostora
13. Ministarstvo zdravlja,
14. Ministarstvo rada i socijalnog staranja, i
15. Ministarstvo za zaštitu prava pripadnika nacionalnih i etničkih grupa.
Član 3
   Ministarstvo pravde vrši poslove uprave koji se odnose na: organizaciju i rad sudova i državnog tužioca, organa za prekršaje, organa za izvršenje krivičnih sankcija; krivično zakonodavstvo; sudske postupke i prekršajni postupak; pravosudni ispit; međunarodnu pravnu pomoć iz nadležnosti ovog ministarstva, pomilovanja i uslovni otpust; advokaturu i druge vidove pravne pomoći; organizaciju državne uprave, obezbjeđivanje sprovođenja zakona i drugih propisa koji se odnose na organizaciju i metode rada u ostvarivanju funkcija ministarstava i organa uprave; stručnost i efikasnost organa državne uprave; obezbjeđenje sprovođenja propisa u upravnom postupku i kancelarijskom poslovanju; udruživanje građana; pečate državnih organa; službeničke odnose; stručne ispite za rad u organima državne uprave; organizaciju i funkcionisanje i primjenu propisa iz oblasti lokalne samouprave iz nadležnosti ovog ministarstva; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 4 ("Sl. list RCG", br. 78/04)
   Ministarstvo unutrašnjih poslova vrši poslove uprave koji se odnose na: zaštitu javnog poretka, nacionalnu bezbjednost i bezbjednost Republike; zaštitu života, lične i imovinske sigurnosti ljudi; sprječavanje i otkrivanje krivičnih djela i pronalaženje i hvatanje njihovih učinilaca (suzbijanje kriminaliteta); međunarodnu policijsku saradnju, održavanje javnog reda i mira; bezbjednost saobraćaja na putevima u drumskom saobraćaju, bezbjednost nad sredstvima javnog prevoza u željezničkom i pomorskom saobraćaju; nadzor nad državnom granicom i vršenje granične kontrole; utvrđivanje i rješavanje graničnih incidenata i drugih povreda državne granice; boravak i kretanje stranaca; bezbjednosnu zaštitu određenih ličnosti (njihovo obezbjeđenje), obezbjeđenje određenih objekata; upravljanje rizicima, upravljanje zaštitom i spašavanjem u vanrednim situacijama i upravljanje sanacijom posljedica u vanrednim situacijama (zemljotresi, požari i druge prirodne i tehničko-tehnološke katastrofe); nabavljanje, držanje i nošenje oružja i djelova za oružje, proizvodnju, promet i prevoz eksplozivnih materijala; promet, prevoz i uskladištenje zapaljivih tečnosti i gasova, kriminalistička vještačenja i istraživanja; kriminalističke i druge evidencije; prebivalište i boravište građana; državljanstvo; javna okupljanja; lične karte, jedinstveni matični broj; lično ime; matične knjige; putne isprave i vize; registraciju vozača i vozila; azil; izbjeglice i raseljena lica; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 5
   Ministarstvo finansija vrši poslove uprave koji se odnose na: bankarski sistem; hartije od vrijednosti; restituciju; sistem nepokretnosti; javne nabavke; pripremanje, planiranje, izradu i izvršenje budžeta; nadzor nad ostvarivanjem prihoda i izvršavanje izdataka budžeta Republike; predlaganje smjernica i srednjoročnog makroekonomskog okvira za pripremu i planiranje budžeta; izvršenje, izmjenu i procjenu budžeta uz analizu zahtjeva potrošačkih jedinica i vanbudžetskih fondova za dodjelu budžetskih sredstava i predlaganje njihovih izmjena; izvršavanje plaćanja po zahtjevu potrošačkih jedinica; vođenje glavne knjige trezora; upravljanje računovodstvenim sistemom državnih primitaka; pripremu završnog računa budžeta; fmansijsku kontrolu putem korišćenja računovodstvenog sistema baziranog na planiranim obavezama; praćenje izvršavanja izdataka; razvoj i vođenje računovodstva budžeta Republike i upravljanje informacionim sistemom; pripremu redovnih finansijskih izvještaja za potrebe Vlade; upravljanje raspoloživim novčanim sredstvima na konsolidovanom računu trezora; upravljanje dugom nastalim po osnovu hartija od vrijednosti koje je emitovala Republika, nastalim po osnovu datih garancija i uzetih zajmova; upravljanje domaćim i spoljnim dugom, stranim donacijama, pomoćima i zajmovima; praćenje finansijskog poslovanja vanbudžetskih fondova i jedinica lokalne samouprave; regulaciju finansijskog sistema, sistema igara na sreću, osiguranja, računovodstva; poslove vezane za međunarodnu finansijsku saradnju i EU integracije; javne prihode (carine, porezi, doprinosi, takse, naknade i dr.), kojima se finansiraju javni rashodi na nivou Republike i na nivou jedinica lokalne samouprave; uređenje sistema finansiranja lokalne samouprave; kreiranje i realizaciju carinske i poreske politike; operativno planiranje, organizovanje i izvršenje zadataka revizije kod svih korisnika budžeta, vanbudžetskih fondova i jedinica lokalne samouprave; nadzor, upravljanje i raspolaganje državnom imovinom; vođenje evidencije o imovini Republike, kao i druge poslove koji su mu određeni u nadležnost.
Član 6
   Ministarstvo inostranih poslova vrši poslove uprave koji se odnose na: izvršavanje, u okviru svojih nadležnosti, utvrđene spoljne politike Republike i obavljanje poslova koji se odnose na spoljnu politiku i održavanje odnosa Republike sa drugim državama, međunarodnim organizacijama i institucijama; praćenje stanja i razvoj međunarodnih odnosa, kao i bilateralne saradnje sa drugim državama; praćenje i prezentaciju političke situacije i aktivnosti ministarstava i institucija Republike u procesu pridruživanja EU; davanje inicijative Vladi za uspostavljanje i prekid diplomatskih odnosa Srbije i Crne Gore sa drugom državom, učlanjenje Srbije i Crne Gore u međunarodne organizacije, način predstavljanja Republike u predstavništvima Srbije i Crne Gore u Ujedinjenim nacijama, Organizaciji za evropsku bezbjednost i saradnju, Evropskoj uniji i Savjetu Evrope i otvaranje, odnosno zatvaranje diplomatsko-konzularnog predstavništva Srbije i Crne Gore u drugim državama ili međunarodnim organizacijama; obavljanje diplomatskih, konzularnih i drugih stručnih poslova koji se odnose na ostvarivanje političkih, ekonomskih, kulturno-informativnih i drugih odnosa Republike sa drugim državama i međunarodnim organizacijama; pripremu, zaključivanje i izvršavanje međunarodnih pravnih akata; zaštitu interesa Republike i njenih državljana i pravnih lica u inostranstvu u saradnji sa drugim nadležnim organima; preduzimanje mjera radi unapređenja odnosa sa iseljenicima u inostranstvu; učestvovanje u utvrđivanju i ostvarivanju spoljne politike i međunarodne saradnje u svim oblastima, u saradnji sa nadležnim državnim organima; obavještavanje inostrane javnosti o politici Republike, informisanje građana Republike u inostranstvu i iseljenika o politici Republike i praćenje djelatnosti stranih sredstava javnog informisanja koja se odnose na Republiku; organizovanje saradnje sa naučnim ustanovama u cilju proučavanja i unapređenja spoljne politike Republike; pripremu učešća predstavnika Republike na međunarodnim konferencijama ili pregovorima za zaključivanje međunarodnog ugovora i obavljanje poslova za primjenu međunarodnog ugovora, kao i druge poslove koji su mu određeni u nadležnost.
Član 7
   Ministarstvo za ekonomske odnose sa inostranstvom i evropske integracije vrši poslove uprave koji se odnose na: unapređenje ekonomskih odnosa sa inostranstvom; praćenje uticaja ekonomske politike i relevantne zakonske regulative na ekonomske odnose sa inostranstvom, posebno spoljnotrgovinskog, carinskog i poreskog sistema; predlaganje sistemskih i drugih podsticajnih mjera za unapređenje ekonomskih odnosa sa inostranstvom, a posebno za privlačenje stranih investicija; iniciranje i pripremu promocije razvojnih programa i projekata u inostranstvu, povezivanje domaćih poslovnih asocijacija sa ino-partnerima, korespodentnim biznis udruženjima i potencijalnim invenstitorima; unapređenje ekonomske saradnje sa dijasporom; saradnju sa regionalnim i međunarodnim ekonomskim organizacijama, institucijama i agencijama, posebno sa: Svjetskom trgovinskom organizacijom (STO), OECD-om, UNDP-om i ostalim, ekonomskim agencijama i komisijama iz sistema UN, kao i sa drugim multilateralnim incijativama kroz programe za unapređenje ekonomske saradnje, za koje se procijeni da postoji potreba praćenja njihovih aktivnosti i uspostavljanja odgovarajućih oblika saradnje; poslove u vezi sa spoljnotrgovinskom politikom i sistemom spoljnotrgovinske razmjene Republike sa inostranstvom; praćenje i predlaganje mjera za liberalizaciju trgovine robama i uslugama, u skladu sa standardima STO, kao i za usklađivanje domaćeg zakonodavstva sa standardima STO; koordinaciju svih aktivnosti ministarstava i institucija Republike u procesu pridruživanja EU; moritoring procesa reformi cjelokupnog sistema, putem stalnog izvještavanja EU i Vlade o ostvarenom progresu; koordinaciju, praćenje, izvještavanje i, po potrebi, iniciranje usklađivanja zakonodavstva Republike sa zakonodavstvom EU; koordinaciju aktivnosti na usklađivanju ekonomskog sistema sa EU; koordinaciju programa saradnje sa EU, Savjetom Evrope, kao i drugim međunarodnim/regionalnim organizacijama i inicijativama, u dijelu koji se odnosi na proces stabilizacije i pridruživanja EU; informisanje državnih organa i javnosti o raznim aspektima EU i integracionih procesa; koordinaciju programa međunarodne podrške Republici; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 8
   Ministarstvo prosvjete i nauke vrši poslove uprave koji se odnose na: projektovanje, izgradnju i razvoj obrazovno-vaspitnog sistema; uslove za osnivanje i rad obrazovno-vaspitnih ustanova i organizacija; organizaciju rada obrazovno-vaspitnih ustanova; sistem finansiranja ustanova i organizacija obrazovanja i vaspitanja; finansiranje dopunske nastave na maternjem jeziku djeci naših građana na privremenom radu i boravku u inostranstvu; donošenje, odnosno odobravanje obrazovnih programa za predškolsko vaspitanje i obrazovanje, osnovno obrazovanje i vaspitanje, srednje opšte obrazovanje, stručno obrazovanje, vaspitanje i obrazovanje djece sa posebnim potrebama i obrazovanje odraslih; rukovodeće kadrove u predškolskom, osnovnom i srednjem obrazovanju, donošenje normativa o profilu i stručnoj spremi za nastavnike, stručne saradnike i saradnika u nastavi u obrazovno-vaspitnim ustanovama, donošenje programa stručnog usavršavanja i napredovanja nastavnika, stručnih saradnika i saradnika u nastavi u obrazovno-vaspitnim ustanovama; normative školskog prostora, opreme i nastavnih sredstava za predškolsko, osnovno, specijalno i srednje obrazovanje i domskih usluga; opremu, smještaj i ishranu učenika i studenata, normative troškova rada obrazovno-vaspitnih ustanova; normative vannastavnog osoblja u obrazovno-vaspitnim ustanovama, izdavanje udžbenika i i udžbeničke literature; nadzor nad zakonitošću rada ustanova u oblasti obrazovanja i nauke; visokog obrazovanja; ostvarivanje prosvjetno- kulturne djelatnosti nacionalnih i etničkih grupa koje žive u Republici; stručno usavršavanje i obrazovanje radnika koji se nalaze na privremenom radu u inostranstvu i njihove djece; razvoj naučno- istraživačke djelatnosti; razvoj naučnih i istraživačkih organizacija i službi, razvoj nauke i primjenu naučnih dostignuća u pojedinim područjima; poslove tehnološkog razvoja; sistem finansiranja ustanova, organizacija i službi u oblasti nauke; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 9
   Ministarstvo kulture i medija vrši poslove uprave koji se odnose na: razvoj i unapređivanje kulture i umjetničkog stvaralaštva; obezbjeđivanje materijalne osnove za djelatnosti kulture; istraživanja u oblasti kulture; državne simbole; književno i prevodilačko, muzičko, scensko i muzičko-scensko stvaralaštvo, likovne umjetnosti i dizajn; filmsko stvaralaštvo i stvaralaštvo u oblastima drugih audio-vizuelnih medija; muzejsku djelatnost; bibliotečku, izdavačku, pozorišnu i kinematografsku djelatnost; zaštitu kulturnih dobara i kulturnog nasljeđa, zaštitu autorskog i srodnih prava, spomen obilježja i groblja i grobova jugoslovenskih boraca i savezničkih armija; medijski i radio-difuzni sistem, informativnu djelatnost u domenu štampe, radija, televizije i drugih medija; arhivsku djelatnost; međunarodnu kulturnu saradnju; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 10
   Ministarstvo ekonomije vrši poslove uprave koji se odnose na: kretanje industrijske proizvodnje u cjelini i po pojedinim granama (proizvodnja tekstila i tekstilnih proizvoda, proizvodnja kože i predmeta od kože; prerada drveta i proizvodnja drveta; proizvodnja papira, izdavanje i štampanje; proizvodnja koksa i derivata nafte; proizvodnja hemijskih proizvoda i vlakana; proizvodnja proizvoda od gume i plastičnih masa; proizvodnja nemetalnih minerala; proizvodnja osnovnih metala i metalnih proizvoda; proizvodnja mašina i uređaja; proizvodnja saobraćajnih sredstava; proizvodnja namještaja i raznovrsnih proizvoda; vađenje ruda i kamena; proizvodnja električne energije i gasa); privredna društva; namjensku proizvodnju; zanatstvo; pripremu energetskog bilansa Republike; utvrđivanje pravaca i dinamike razvoja energetike; promet naftnih derivata; eksploataciju mineralnih sirovina; geološka istraživanja; poštanski saobraćaj i telekomunikacije; praćenje stanja i razvoj unutrašnje trgovine, pripremu i ažuriranje plana interventnih nabavki, praćenje i predlaganje mjera zaštite potrošača i zaštite konkurencije; praćenje, analiziranje i prognoziranje konjukture tržišta; izradu robnih bilansa, sagledavanje robnih tokova i snabdjevenosti tržišta; praćenje kretanja zaliha gotovih proizvoda; cijene i troškove života; pravni status imovine preduzeća država iz sastava bivše SFRJ u Crnoj Gori i imovine naših preduzeća u tim državama; praćenje stanja i iniciranje aktivnosti u oblasti menadžmenta kvalitetom, sistema standardizacije, sistema metrologije i sistema usaglašenosti; praćenje i proučavanje uslova privređivanja i ekonomskog položaja privrednih subjekata; predlaganje mjera tekuće i razvojne politike i analiziranje njihovog uticaja na ekonomski položaj privrednih subjekata u ovim oblastima; upravni nadzor u oblastima za koje je ministarstvo osnovano kao i druge poslove koji su mu određeni u nadležnost.
Član 11
   Ministarstvo pomorstva i saobraćaja vrši poslove uprave koji se odnose na: pomorsku i putnu privredu i pomorski saobraćaj; unutrašnju plovidbu; bezbjednost unutrašnje i međunarodne plovidbe; željeznički, drumski i vazdušni saobraćaj; sigurnost i bezbjednost željezničkog, pomorskog i vazdušnog saobraćaja; utvrđuje indikatore i prati zagađenje od prevoznih sredstava na izvoru nastanka (i misija) i preduzima hitne mjere u slučaju zagađenja; međunarodni prevoz lica i stvari; javne puteve; željezničku infrastrukturu; luke, marine i brodogradilišta; praćenje i proučavanje uslova privređivanja i ekonomski položaj privrednih subjekata u ovim oblastima; predlaganje mjera tekuće i razvojne politike i analiziranje njihovog uticaja na ekonomski položaj privrednih subjekata u oblasti saobraćaja i pomorstva; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 12 ("Sl. list RCG", br. 78/04)
   Ministarstvo poljoprivrede, šumarstva i vodoprivrede vrši poslove uprave koji se odnose na: tekuću i razvojnu politiku u poljoprivredi; zaštitu, iskorišćavanje i unapređivanje poljoprivrednog zemljišta; biljnu proizvodnju (ratarstvo, voćarstvo, vinogradarstvo i zaštitu bilja); stočarstvo (proizvodnja, uzgoj, zaštita i razvoj svih vrsta stoke); veterinarstvo; razvoj pčelarstva; slatkovodno i morsko ribarstvo; razvoj sela; primjenu savremene tehnike i tehnologije u poljoprivredi; kreditiranje tekuće proizvodnje i razvoja; bilans osnovnih poljoprivrednih proizvoda; agroindustriju; gazdovanje, zaštitu, razvoj, ekonomsko korišćenje i unapređivanje šuma; korišćenje šuma, šumskog zemljišta i šumskih proizvoda; upravljanje, zaštitu, korišćenje i unapređivanje divljači, lovstvo i gazdovanje lovištima; zaštitu bilja od biljnih bolesti i štetočina; uređenje voda i vodotoka; režim korišćenja voda i vodosnabdijevanja; zaštitu od štetnog dejstva voda; zaštitu voda od zagađivanja; korišćenje vodnih resursa; vodoprivredni informacioni sistem i vodoprivredne katastre; ekonomske odnose i privredna društva u ovim oblastima; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 13
   Ministarstvo turizma vrši poslove uprave koji se odnose na: razvoj turizma, ugostiteljstvo, turističku ponudu, uslove privređivanja u turizmu, selektivne oblike turizma; sistemske mjere i mjere tekuće ekonomske politike u oblasti turizma; povezivanje pomorskog i kontinentalnog turizma; razvoj privatnog sektora u turizmu; formiranje turističkih mjesta i područja; kategorizaciju i klasifikaciju turističkih objekata; turističke tokove na domaćem i inostranom tržištu; saradnju sa turističkim asocijacijama u zemlji i međunarodnim organizacijama i institucijama; programe obrazovanja kadrova u turizmu; valorizaciju nacionalnih parkova sa turističkog aspekta i valorizaciju ekoloških prednosti; praćenje investicija, organizacije, posredovanja, snabdjevenosti turističkih područja i strukture turističke potrošnje; vođenje evidencije o broju turista, smještajnim kapacitetima, deviznom prilivu i rezultatima poslovanja; organizovanje poslova turističko-informativne propagandne djelatnosti; prestrukturiranje preduzeća iz ove oblasti; organizovanje turističkih predstavništava u inostranstvu; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 14 ("Sl. list RCG", br. 78/04)
   Ministarstvo zaštite životne sredine i uređenja prostora vrši poslove uprave koji se odnose na: sistem zaštite životne sredine; održivo korišćenje prirodnih resursa; zaštitu vazduha, klime i ozonskog omotača; zaštitu prirode, nacionalnih parkova i zaštićenih prirodnih dobara i biodiverziteta; zaštitu nezaštićenih divljih životinjskih vrsta osim lovne divljači, marinskih i riječnih organizama; opasni otpad (osim medicinskog); zaštitu od radioaktivnih materija; nejonizujuća zračenja; jonizujuća zračenja izuzev kada se koriste u medicinske svrhe; zaštitu zemljišta od zagađivanja; stratešku procjenu uticaja na životnu sredinu; procjenu uticaja na životnu sredinu; integrisano sprječavanje i kontrolu zagađivanja; ekonomske instrumente i ekomenadžment; izradu standarda zaštite životne sredine; praćenje stanja životne sredine; informacioni sistem životne sredine; katastar zagađivača; sanacione programe u zaštiti životne sredine; prostorno planiranje i urbanističko uređenje; izradu i donošenje prostornih i urbanističkih planova od interesa za Republiku; odobravanje lokacija i građevinskih dozvola u skladu sa zakonom; izgradnju investicionih objekata; izgradnju turističkih i drugih kompleksa od interesa za Republiku i izgradnju krupnih infrastrukturnih sistema i objekata; odobravanje izgradnje i upotrebe magistralnih i regionalnih puteva i putnih objekata, željezničkih pravaca, postrojenja i uređenja objekata na pruzi; praćenje i proučavanje uslova privređivanja i ekonomskog položaja privrednih subjekata u oblasti građevinarstva; sistem stambenih odnosa; etažnu svojinu, upravljanje i održavanje stambenog fonda; pretvaranje posebnih i zajedničkih djelova stambene zgrade u poslovne prostorije; skloništa; stambeno zadrugarstvo; sistem komunalnih djelatnosti; sistem uređenja i korišćenja građevinskog zemljišta; koordinaciju vodosnabdijevanja; morsko dobro; međunarodnu saradnju; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 15
   Ministarstvo zdravlja vrši poslove uprave koji se odnose na: ostvarivanje, organizaciju i djelovanje sistema zdravstvene zaštite; osnivanje i organizovanje ustanova u zdravstvu i utvrđivanje uslova u pogledu prostora, kadra i opreme zdravstvenih ustanova; utvrđivanje politike u oblasti nadzora nad zakonitošću rada zdravstvenih ustanova; stručno usavršavanje i specijalizacije zdravstvenih radnika i zdravstvenih saradnika; zdravstveno osiguranje i obezbjeđenje zdravstvene zaštite iz javnih prihoda; zdravstvenu ispravnost životnih namirnica i predmeta opšte upotrebe koji se uvoze; zaštitu stanovništva od zaraznih bolesti, buke i vibracija; nadzor nad upotrebom jonizujućih zračenja u medicinske svrhe i njihovim bezbjednim odlaganjem; nacionalnu politiku u oblasti proizvodnje i prometa ljekova; zaštitu stanovništva od duvanskih proizvoda; izdavanje saglasnosti za prevoz preko državne granice i u unutrašnjem saobraćaju otrova i izvora jonizujućeg zračenja u medicinske svrhe; oblast proizvodnje i promet otrova; oblast proizvodnje opojnih droga i prekursora; upravni nadzor u oblasti za koju je ministarstvo osnovano, kao i druge poslove koji su mu određeni u nadležnost.
Član 16
   Ministarstvo rada i socijalnog staranja vrši poslove uprave koji se odnose na: radne odnose zaposlenih, plate i ostala primanja iz radnog odnosa, zapošljavanje u svim oblicima rada, izuzev u državnim organima; zapošljavanje stranaca i građana Republike u inostranstvu; zaštitu na radu; penzijsko i invalidsko osiguranje za sve oblike rada; međunarodne konvencije rada; sistem socijalne i dječje zaštite i zaštite lica sa invaliditetom; međunarodne konvencije u oblasti socijalne i dječje zaštite i zaštite lica sa invaliditetom; pojave i probleme u oblasti socijalne i dječije zaštite i zaštite lica sa invaliditetom; sprovođenje programa UNICEF -a i drugih međunarodnih organizacija; poslove Crvenog krsta; zaštitu boraca, ratnih i mirnodopskih vojnih invalida, boraca oslobodilačkih ratova i članova porodica umrlih i palih boraca i umrlih ratnih i mirnodopskih vojnih invalida, ostvarivanje zakonom i drugim propisima utvrđenih prava ovih lica; upravni nadzor u oblastima za koje je ministarstvo osnovano, kao i druge poslove koji su mu određeni u nadležnost.
Član 17
   Ministarstvo za zaštitu prava pripadnika nacionalnih i etničkih grupa vrši poslove uprave koji se odnose na: praćenje ostvarivanja i zaštitu prava pripadnika nacionalnih i etničkih grupa u dijelu njihovog nacionalnog, etničkog, kulturnog, jezičkog i vjerskog identiteta; unapređivanje međusobnih odnosa nacionalnih i etničkih grupa; dalje unapređenje međuetničke tolerancije u Republici, kao i uspostavljanje i održavanje nesmetanih kontakata pripadnika nacionalnih i etničkih grupa sa građanima van Republike sa kojima imaju zajedničko nacionalno i etničko porijeklo, kulturno istorijsko nasljeđe kao i vjerska ubjeđenja; kao i druge poslove koji su mu određeni u nadležnost.
2. DRUGI ORGANI UPRAVE
2.1. UPRAVE
Član 18 ("Sl. list RCG", br. 78/04)
   Uprave su:
1. Poreska uprava,
2. Uprava za nekretnine,
3. Uprava carina,
4. Uprava za sport i omladinu,
5. Uprava pomorske sigurnosti,
6. Veterinarska uprava,
7. Uprava za antikorupcijsku inicijativu,
8. Uprava za sprječavanje pranja novca,
9. Uprava za šume,
9a. Uprava za vode,
10. Uprava za kadrove.
Član 19
   Poreska uprava vrši poslove uprave koji se odnose na: registraciju poreskih obveznika; vođenje jedinstvenog registra poreskih obveznika; utvrđivanje pojedinačnih poreskih obaveza za sva fizička i pravna lica; poresku kontrolu; redovnu i prinudnu naplatu poreza i sporednih poreskih davanja, pokretanje i vođenje prvostepenog prekršajnog postupka i izricanje kazni i zaštitnih mjera za poreske prekršaje; sprječavanje i otkrivanje krivičnih djela i privrednih prestupa u prekšajnom postupku; razvijanje jedinstvenog poreskog informacionog sistema; vođenje poreskog knjigovodstva; primjenu međunarodnih konvencija i ugovora o izbjegavanju dvostrukog oporezivanja, kao i druge poslove koji su joj određeni u nadležnost.
Član 20
   Uprava za nekretnine vrši poslove uprave koji se odnose na: iniciranje uređivanja normativno-pravnih i drugih stvarno-pravnih odnosa na nepokretnostima; izradu standarda geodetskih radova iz oblasti premjera, izradu katastra nepokretnosti i podzemnih instalacija; vođenje upravnog postupka u oblasti imovinsko-pravnih odnosa i katastra i obezbjeđenje primjene i izvršavanje stvarno-pravnih i imovinskih propisa u Republici; procjenu vrijednosti nepokretnosti; planiranje, projektovanje, analizu i ocjenu tačnosti radova na izradi premjera, katastra nepokretnosti i kartografskih radova; fotogrametrijska snimanja iz vazduha, istraživačku djelatnost iz oblasti fotogrametrije i druga geodetska snimanja i izradu originala i reprodukcija planova i karata; izradu i održavanje geodetskih mreža svih redova; izradu, obnovu, dopunu i kontrolu državnog premjera, katastra nepokretnosti i upisa prava na nepokretnostima; izvođenje i nadzor nad izvođenjem i održavanjem katastra voda i podzemnih objekata; katastarsko klasiranje i bonitiranje zemljišta; predlaganje utvrđivanja osnovice za razrez poreza od poljoprivredne djelatnosti; geodetske i agronomske poslove na komasaciji zemljišta; izradu, održavanje i razvoj GIS-a; održavanje i razvoj softvera za izradu digitalnih geodetskih planova i alfa-numeričkih podataka katastarskog operata i nadzor nad ovim poslovima; praćenje i utvrđivanje nastalih promjena u prostoru, odnosno provođenju utvrđenih promjena na planovima i u katastarskom operatu; uknjižbu promjena prava na nepokretnostima; vođenje arhiva tehničke dokumentacije državnog premjera, planova, karata i druge tehničke dokumentacije; uređivanje i obezbjeđivanje rada meteorološke laboratorije za rad fotogrametrijskih i geodetskih instrumenata; ustrojavanje i vođenje evidencije državne imovine koja se sastoji od nepokretnosti, kao i druge poslove koji su joj određeni u nadležnost.
Član 21
   Uprava carina vrši poslove uprave koji se odnose na: carinski nadzor; carinjenje robe; kontrolu robe čiji je uvoz, odnosno izvoz posebno regulisan; devizno-valutnu kontrolu u međunarodnom putničkom i pograničnom prometu sa inostranstvom; sprječavanje i otkrivanje carinskih prekršaja i vođenje upravnog i prvostepenog prekršajnog postupka; sprječavanje i otkrivanje krivičnih djela i privrednih prestupa u carinskom postupku; sprječavanje i otkrivanje deviznih prekršaja u međunarodnom putničkom i pograničnom prometu sa inostranstvom; obradu i praćenje statističkih podataka o uvozu i izvozu, kao i druge poslove koji su joj određeni u nadležnost.
Član 22
   Uprava za sport i omladinu vrši poslove uprave koji se odnose na: razvoj sporta; status, prava i obaveze sportista; radno-pravni status sportista i radnika u sportu; sportsku aktivnost invalida; brigu o sportistima; podsticanje i afirmisanje dobrog rada u sportu; obavljanje sportske djelatnosti od strane sportskih organizacija i preduzetnika u sportu; unapređivanje i sprovođenje Nacionalnog programa sporta; osnivanje i rad sportskih organizacija; stvaranje uslova za izgradnju i održavanje sportskih objekata; podsticanje i praćenje djelovanja republičkih sportskih saveza i Crnogorskog olimpijskog komiteta; saradnju sa međunarodnim organizacijama u sportu; stručni rad u sportu; obezbjeđivanje materijalne osnove za djelatnost sporta; saradnju sa organizacijama i institucijama radi praćenja, unapređenja i podrške omladinskih inicijativa i programa; prevenciju zdravlja i sociopatoloških pojava među mladima; vođenje evidencija u sportu; upravnu kontrolu u oblasti za koju je organ osnovan, kao i druge poslove koji su joj određeni u nadležnost.
Član 23
   Uprava pomorske sigurnosti vrši poslove uprave koji se odnose na: sigurnost plovidbe u obalnom moru Republike, uređivanje i održavanje pomorskih plovnih puteva, održavanje plovnosti, postavljanje objekata sigurnosti na plovnim putevima i obezbjeđenja njihovog pravilnog funkcionisanja; vršenje radio službe za zaštitu ljudskih života i sigurnosti plovidbe na moru; emitovanje meteoroloških izvještaja za pomorce; utvrđivanje sposobnosti za plovidbu brodova trgovačke mornarice, jahti, čamaca, ribarskih brodova i drugih plovnih objekata; vršenje tehničkog nadzora nad građenjem ili prepravljanjem, kao i pregledom plovnih objekata u toku plovidbe; izdavanje brodovima isprava i svjedočanstava u skladu sa domaćim i međunarodnim propisima; utvrđivanje tehničkih strategija i pravila kojima se obezbjeđuje konstrukciona i tehnička sposobnost za plovidbu brodova, sigurnost njihovih uređaja, mašina, opreme i materijala koji služe za sigurnost plovidbe, zaštite na radu članova posade i ostalih lica na brodu, sprječavanje zagađivanja mora i okoline, utvrđivanje drugih tehničkih pravila koja se odnose na konstrukciju i tehničku sigurnost teretnog uređaja i izračunavanja tonaže prilikom baždarenja plovnih objekata; staranje o sprovođenju i primjeni IMO propisa i pravila kao i propisa i pravila drugih međunarodnih organizacija i institucija koje se bave konstrukcionom sigurnošću plovnih objekata; organizovanje i obavljanje traganja i spašavanja na moru, organizovanje i sprovođenje istraživanja vezanih za pomorske nezgode i preduzimanje mjera za njihovo sprječavanje, praćenje i analiziranje parametara vezanih za hidrografiju, okeanografiju i meteorologiju od značaja za sigurnost na moru, njihovo emitovanje radio vezom i dostavljanje zainteresovanim subjektima, kao i druge poslove koji su joj određeni u nadležnost.
Član 24
   Veterinarska uprava vrši poslove uprave koji se odnose na: praćenje i sprečavanje pojave, otkrivanje, suzbijanje i iskorjenjivanje određenih zaraznih bolesti životinja, sprovođenje veterinarske preventive kod životinja, proizvoda životinjskog porijekla, sirovina, otpadaka, namirnica životinjskog porijekla, hrane za životinje, sjemenja za vještačko osjemenjivanje, jajnih ćelija i oplođenih jajnih ćelija u unutrašnjem prometu i prometu preko granice Republike, sprovođenje obaveznog obima zdravstvene zaštite životinja, obezbjeđenje vršenja poslova od javnog interesa, utvrđivanje ispunjenosti veterinarsko- sanitarnih uslova za obavljanje veterinarske djelatnosti i davanje dozvola za obavljanje te djelatnosti, vršenje inspekcijskog nadzora u oblasti .veterinarske djelatnosti, izradu analiza, programa i informacija koje služe kao stručna osnova za utvrđivanje i sprovođenje politike u veterinarstvu, izradu godišnjih programa monitoringa i prevencije pojedinih zaraznih bolesti životinja i zoonoza na teritoriji Republike (bruceloze, enzootske leukoze goveda, tuberkuloze, mastitisa, antraksa, kuge živine i dr.), praćenje realizacije programa prevencije, vođenje jedinstvenog registra i objekata koji podliježu veterinarsko-sanitarnoj kontroli, saradnju i koordinaciju sa međunarodnim veterinarskim organizacijama (OIE i sl.), ustanovama, privrednim subjektima i drugim institucijama u oblasti veterinarstva, kao i druge poslove koji su joj određeni u nadležnost.
Član 25
   Uprava za antikorupcijsku inicijativu vrši poslove uprave koji se odnose na: propagandno-preventivno djelovanje u cilju suzbijanja korupcije; predlaganje Vladi zaključivanja i primjene evropskih i drugih međunarodnih standarda i instrumenata iz oblasti antikorupcijske inicijative; unapređenje transparentnosti poslovnih operacija; vršenje drugih poslova koji proizilaze iz članstva u Paktu stabilnosti za jugoistočnu Evropu i u drugim međunarodnim organizacijama i institucijama, kao i druge poslove koji su joj određeni u nadležnost.
Član 26
   Uprava za sprečavanje pranja novca vrši poslove uprave u vezi otkrivanja i sprečavanja pranja novca koji se odnose na: prikupljanje, analiziranje i dostavljanje nadležnim organima podataka, informacija i dokumentacije potrebnih za otkrivanje pranja novca; utvrđivanje standarda i metodologija za uspostavljanje i razvijanje politike, procedura i prakse prepoznavanja sumnjivih transakcija; razvijanje posebnih programa za sprečavanje pranja novca sa procedurama, programima kontrole i obukom zaposlenih za prepoznavanje sumnjivih transakcija; provjeru transakcija i lica za koje postoji osnov sumnje da je u pitanju pranje novca, privremeno obustavljanje transakcija; iniciranje izmjena i dopuna propisa koji se odnose, ili su u vezi sa sprečavanjem i otkrivanjem pranja novca; uspostavljanje međunarodne saradnje sa ovlašćenim organima drugih zemalja i međunarodnim organizacijama; učestvovanje u pripremi i objedinjavanju liste indikatora za prepoznavanje sumnjivih transakcija; učestvovanje u obuci zaposlenih i ovlašćenih lica u nadležnim organima; objavljivanje spiska zemalja koje ne primjenjuju standarde iz oblasti sprečavanja i otkrivanja pranja novca; objavljivanje statističkih podataka iz oblasti sprečavanja pranja novca, kao i druge poslove koji su joj određeni u nadležnost.
Član 27
   Uprava za šume vrši poslove uprave koji se odnose na: obezbjeđivanje i unapređivanje gazdovanja šumama; mjere i radnje na njezi, obnavljanju, podizanju i melioraciji šuma (biološka reprodukcija), izdvajanje sjemenskih sastojaka -zdravstveni pregled i obezbjeđivanje sjemena i sadnog materijala; mjere i radnje radi očuvanja prirodnih i radom stvorenih vrijednosti šuma, sprečavanja i otklanjanja štetnih posljedica svih biotskih i abiotskih faktora koji ugrožavaju te vrijednosti i sanacije postojećeg stanja; zaštitu šuma i šumskog zemljišta od protivpravnog prisvajanja i korišćenja, požara i dr; vođenje izvještajno - prognostičke službe; planiranje gazdovanja šumama, koje se ostvaruje kroz izradu opštih i posebnih osnova, programa i planova gazdovanja šumama, izvođačkih projekata i programa i planova pošumljavanja goleti; izradu programa šumskih saobraćajnica; doznaku stabala, premjer i žigosanje drveta i izdavanje uvjerenja o porijeklu šumskih sortimenata; davanje šuma u državnoj svojini na korišćenje putem ugovora, a po prethodno raspisanom konkursu, vođenje evidencije i baze podataka za šumarstvo (informacioni sistem); stručno usavršavanje (savjetovanje, kursevi i dr.), kao i druge poslove koji su joj određeni u nadležnost.
Član 27a ("Sl. list RCG", br. 78/04)
   Uprava za vode vrši poslove uprave koji se odnose na: obezbjeđenje i sprovođenje mjera i radova na uređenju voda i vodotoka, zaštiti od štetnog dejstva voda i zaštiti voda od zagađivanja; obezbjeđenje korišćenja voda, materijala iz vodotoka, vodnog zemljišta i vodoprivrednih objekata u državnoj svojini, putem koncesija i sl. i izradu dokumentacione osnove u vezi sa tim; održavanje objekata za zaštitu i odbranu od poplava, erozije i drugih opasnosti; izradu planova, programa i bilansa u oblasti vodoprivrede; vođenje investitorskih poslova, vršenje stručnog nadzora i kontrolu kvaliteta izvedenih radova; tehnički pregled i prijem izvedenih radova; obračun naknada koje se plaćaju u ovoj oblasti i staranje o namjenskoj i racionalnoj upotrebi prikupljenih sredstava po tom osnovu u skladu sa programom Vlade; organizovanje i vođenje monitoringa u vodoprivredi, pripremu stručnih podloga za izradu propisa i donošenje vodoprivrednih akata nadležnih organa, kao i druge poslove koji su joj određeni u nadležnost.
Član 28
   Uprava za kadrove vrši poslove uprave koji se odnose na: postupak javnog oglašavanja za zasnivanje radnog odnosa u državnim organima, stručno usavršavanje i edukaciju državnih službenika i namještenika; vođenje odgovarajućih propisanih evidencija u oblasti službeničkih odnosa, obuku i upravljanje kadrovima, kao i druge poslove koji su joj određeni u nadležnost.
2.2. SEKRETARIJATI
Član 29
   Sekretarijati su:
1. Sekretarijat za zakonodavstvo,
2. Sekretarijat za razvoj.
Član 30
   Sekretarijat za zakonodavstvo vrši poslove koji se odnose na: praćenje i unapređivanje pravnog sistema Republike; staranje o usklađenosti zakona, drugih propisa i opštih akata u postupku pripreme sa Ustavom i pravnim sistemom; pružanje stručne pomoći i obezbjeđenje stručno-metodološkog jedinstva u postupku pripreme zakona, drugih propisa i opštih akata; izborni sistem; organizaciju vlasti; izradu određenih propisa i opštih akata, kao i propisa čija izrada ne spada u nadležnost ministarstava i organa uprave; davanje mišljenja o nacrtima i predlozima zakona i drugih propisa; vršenje nadzora nad zakonitošću akata i zakonitošću rada Novinsko-izdavačke ustanove "Službeni list Republike Crne Gore", kao i druge poslove koji su mu određeni u nadležnost.
Član 31
   Sekretarijat za razvoj vrši poslove koji se odnose na: utvrđivanje predloga i sprovođenje strategije razvoja Republike; utvrđivanje predloga tekuće ekonomske politike Republike i praćenje njenog ostvarivanja; utvrđivanje predloga i sprovođenje strategije i politike regionalnog razvoja; pripremu i ocjenu opravdanosti razvojnih i investicionih programa koji su od interesa za Republiku; kapitalnu potrošnju javnog sektora, procjene osnovnih ekonomskih proporcija i bilansa; simuliranje, testiranje i ocjenu efekata ekonomskih i razvojnih mjera i institucionalnih promjena; razvoj i unapređenje metodologije analiza i planiranje razvoja i primjenu metodoloških instrumenata; projektovanje baza podataka i razvoj informacionih sistema koji su u funkciji ekonomskih analiza; pripremu i implementaciju nacionalne strategije razvoja informacionog društva; unapređenje, razvoj i funkcionisanje informacionog sistema organa državne uprave; uspostavljanje tehnološke i sigurnosne informatičke infrastrukture u državnim organima; racionalizaciju upotrebe informatičkih resursa u organima državne uprave; povezivanje informacionih sistema organa državne uprave; utvrđivanje tehničkih i drugih pravila upotrebe informatičke opreme u državnim organima; utvrđivanje stručnih i normativnih podloga za pridruživanje Republike Evropskoj Uniji u područjima razvoja i primjene informaciono-komunikacione tehnologije (e-Europe); obavljanje objedinjene nabavke informatičkih resursa i Internet servisa za organe državne uprave; vođenje Centralnog biračkog spiska, primjenu i sprovođenje propisa koji se odnose na elektronski potpis i vršenje nadzora nad primjenom tih propisa, kao i druge poslove koji su mu određeni u nadležnost.
2.3. ZAVODI
Član 32
   Zavodi su:
1. Zavod za statistiku,
2. Hidrometeološki zavod,
3. Seizmološki zavod,
4. Zavod za međunarodnu-naučnu, prosvjetno-kulturnu i tehničku saradnju,
5. Zavod za školstvo,
6. Zavod za izvršenje krivičnih sankcija,
7. Državni arhiv.
Član 33
   Zavod za statistiku vrši poslove koji se odnose na: organizaciju i sprovođenje statističkih istraživanja; prikupljanje, obradu, statističku analizu i objavljivanje statističkih podataka; razvoj, održavanje i korišćenje republičkih registara utvrđenih zakonom; izradu metodologija statističkih istraživanja; pripremu programa statističkih istraživanja; saradnju i koordinaciju u pripremi programa statističkih istraživanja sa organima i organizacijama ovlašćenim za vršenje statističkih istraživanja, usklađivanje i primjenu jedinstvenih metodoloških rješenja: izdavanje publikacija; primjenu statističkih standarda; razvijanje statističkog informacionog sistema; statističko-informacionu obuku kadrova; kontrolu tačnosti podataka izvještajnih jedinica, kao i druge poslove koji su mu određeni u nadležnost.
Član 34 ("Sl. list RCG", br. 78/04)
   Hidrometeorološki zavod vrši poslove koji se odnose na: osmatranje i mjerenje meteoroloških, hidroloških, ekoloških i agrometeoroloških parametara; analiziranje, obradu i arhiviranje izmjerenih i osmotrenih parametara; izradu studija, elaborata, analiza i informacija o klimi, stanju tla, vazduhu, površinskim i podzemnim vodama i priobalnom moru; prognoziranje i davanje podataka iz oblasti meteorologije, hidrologije, ekologije i agrometeorologije; formiranje informacionog sistema sa bankom klimatoloških, hidroloških, ekoloških i agrometeoroloških istraživanja, osnivanje i održavanje meteoroloških, hidroloških i agrometeorolo-ških stanica za praćenje stanja vremena, voda, vazduha i zemljišta; izradu i vođenje katastra zagađivača vazduha; izradu i vođenje katastra izvora, vrela i vodnih objekata; ispitivanje nanosa u vodotocima; kontrolu i ocjenu kvaliteta površinskih i podzemnih voda, padavina, vazduha i tla na osnovu analiza fizičko- hemijskih, biohemijskih i radioloških parametara; davanje podataka, informacija i studija za potrebe pomorskog, vazdušnog i drumskog saobraćaja, elektroprivrede, vodoprivrede, poljoprivrede, građevinarstva, turizma, vojske, osiguranja imovine i lica i drugih interesenata; aerološka i radiosondažna mjerenja viših slojeva atmosfere, fenološka posmatranja; posredno obezbjeđenje vazdušne plovidbe; ostvarivanje i čuvanje etalona meteoroloških i hidroloških instrumenata i baždarenje instrumenata na meteorološkim i hidrološkim stanicama; izvršavanje međunarodnih obaveza u oblasti meteorologije i hidrologije i kontrole kvaliteta vazduha, voda, kao i druge poslove koji su mu određeni u nadležnost.
Član 35
   Seizmološki zavod vrši poslove koji se odnose na: instrumentalno registrovanje zemljotresa; analizu seizmičkih talasa, numeričku obradu rezultata opservacija, interpretaciju registrovane seizmičnosti, proučavanje, strukturne građe zemljine unutrašnjosti i fenomenologije geneze zemljotresa; proučavanje efekata dejstva zemljotresa na građevinskim objektima, tlu, vodotocima i dr; izradu karata seizmičke regionalizacije, seizmičkog hazarda, rizika i drugih podloga sa elementima dugoročne i srednjoročne prognoze seizmičke aktivnosti teritorije, kao i izradu karata seizmičke mikrorejonizacije urbanih površi i mikrolokacija građevinskih objekata; pripremanje i publikovanje biltena i grafičkih podloga sa seizmološkim podacima; izradu studija, projekata i elaborata o seizmičkim parametrima lokacija za potrebe projektovanja građevinskih objekata; vođenje seizmičke dokumentacije, formiranje i inoviranje seizmološke baze podataka, razmjenu seizmoloških podataka sa inostranim seizmološkim centrima; održavanje tehničke ispravnosti seizmoloških instrumenata i sistema telemetrijskog prenosa seizmičkih signala, modemizovanje, širenje i kontinualno poboljšavanje tehničkih performansi mreže seizmoloških stanica, kao i druge poslove koji su mu određeni u nadležnost.
Član 36
   Zavod za međunarodnu naučnu, prosvjetno-kulturnu i tehničku saradnju vrši poslove koji se odnose na: planiranje i programiranje, ostvarivanje, usklađivanje i evidenciju međunarodne naučne, prosvjetno-kulturne i tehničke saradnje Republike sa drugim državama, regionalnim zajednicama i međunarodnim organizacijama; staranje o realizaciji programa koji se finansiraju iz budžeta Republike; školovanje i stručno usavršavanje stranih građana u Republici i naših građana u inostranstvu; predlaganje i obezbjeđivanje realizacije aktivnosti iz Republike u kulturno-informativnim centrima u inostranstvu; prikupljanje, obradu i distribuciju predloga i odgovarajućih podataka, informacija i programa u oblastima međunarodne naučne, prosvjetne, kulturne i tehničke saradnje, kao i druge poslove koji su mu određeni u nadležnost.
Član 37
   Zavod za školstvo vrši poslove koji se odnose na: utvrđivanje i obezbjeđivanje kvaliteta obrazovno-vaspitnog rada u ustanovama i obavljanje razvojnih, savjetodavnih, istraživačkih i stručnih poslova iz oblasti predškolskog vaspitanja i obrazovanja, osnovnog obrazovanja i vaspitanja, srednjeg i opšteg obrazovanja, opšteg obrazovanja u stručnom obrazovanju, obrazovanja i vaspitanja djece sa posebnim potrebama i vaspitanja u domovima učenika i utvrđivanja kvaliteta realizacije standarda obrazovno-vaspitnog rada u ustanovama; unapređivanje obrazovno-vaspitnog rada u ustanovama; praćenje, analizu i razvoj obrazovnog sistema; pripremu obrazovno-vaspitnih i pedagoško- metodskih standarda udžbenika i priručnika; stručne poslove u pripremi obrazovnih programa, kataloga i standarda znanja, normativa i standarda nastavnih sredstava i opreme; istraživanje; organizovanje stručnog usavršavanja nastavnika i direktora; predlaganje mjera za razvoj pojedinih nivoa obrazovanja, novih nastavnih tehnologija i njihove primjene; poslove organizacije međunarodne saradnje, kao i druge poslove koji su mu određeni u nadležnost.
Član 38
   Zavod za izvršenje krivičnih sankcija vrši poslove koji se odnose na: izvršenje krivičnih sankcija: kazne zatvora i maloljetničkog zatvora, mjera bezbjednosti obaveznog psihijatrijskog liječenja i čuvanja u zdravstvenoj ustanovi, mjera bezbjednosti obaveznog liječenja alkoholičara i narkomana, kazne zatvora izrečene u prekršajnom postupku i mjera za obezbjeđenje prisustva okrivljenog u krivičnom postupku - pritvor, kao i druge poslove koji su mu određeni u nadležnost.
Član 39
   Državni arhiv vrši poslove koji se odnose na: prikupljanje, preuzimanje, sređivanje, obradu, izučavanje, zaštitu i korišćenje arhivske građe i registraturskog materijala nastalog u radu državnih organa i ustanova prema kojima Republika vrši prava i dužnosti, odnosno koji su osnovani za teritoriju Republike; poslove arhivske djelatnosti koji se odnose na arhivsku građu ustanova, pravnih i fizičkih lica koja su od značaja za Republiku; stručni nadzor nad radom državnih organa u pogledu arhivske građe kojom raspolažu; pripremu programa razvoja arhivske djelatnosti; stručno obrazovanje i usavršavanje kadrova u ovoj oblasti; evidencije u oblasti arhivske djelatnosti, kao i druge poslove koji su mu određeni u nadležnost.
2.4. DIREKCIJE
Član 40
   Direkcije su:
1. Direkcija javnih radova,
2. Direkcija za državne puteve,
3. Direkcija za izgradnju auto-puteva,
4. Direkcija za razvoj malih i srednjih preduzeća.
Član 41
   Direkcija javnih radova vrši poslove koji se odnose na: stručne poslove u vezi sa izgradnjom i rekonstrukcijom objekata primarne tehničke infrastrukture, objekata državnih organa, zdravstva, obrazovanja, kulture i sporta, kompleksa i objekata na atraktivnim turističkim lokacijama i drugih objekata koji su od javnog interesa i čiju izgradnju finansira Republika, a koji se odnose na prethodne i pripremne radove, studije, istražne radove i investicione programe, davanje stručne ocjene na dokumentaciju za donošenje investicionih odluka, pribavljanje rješenja o lokaciji i urbanističko-tehničkim uslovima za pojedine objekte; izradu i tehničku kontrolu tehničke dokumentacije,. pribavljanje saglasnosti i odobrenja za građenje; javno oglašavanje i sprovođenje postupka ustupanja radova; zaključivanje ugovora o građenju; vršenje stručnog nadzora i kontrole kvaliteta izvedenih radova ugrađenih materijala i opreme; tehnički pregled, prijem izvedenih radova, pribavljanje odobrenja za upotrebu objekta; evidenciju, plaćanje i kontrolu finansijskog utroška sredstava, kao i druge poslove koji su joj određeni u nadležnost.
Član 42
   Direkcija za državne puteve vrši poslove koji se odnose na: upravljanje, razvoj, gradnju, rekonstrukciju, održavanje i zaštitu državnih puteva Republike; učestvovanje u izradi strategije, srednjoročnog programa i godišnjih planova; pripremu poziva na nadmetanje, sprovođenje postupka ustupanja radova, za: izradu tehničke dokumentacije, izvođenje radova na izgradnji, rekonstrukciji, redovnom i investicionom održavanju, poslove pružanja tehničke pomoći motorizovanih učesnika u saobraćaju na javnim putevima i davanje obavještenja o stanju njihove prohodnosti; organizaciju stručne kontrole i kvaliteta izvedenih radova; pokretanje postupka za rješavanje imovinsko pravnih poslova; pribavljanje odobrenja za građenje, prijem i predaju izgrađenih državnih puteva na eksploataciju; vođenje baze putnih podataka, evidenciju nepokretnosti koje pripadaju državnim putevima; pripremu finansijske dokumentacije i praćenje utroška finansijskih sredstava; izdavanje saglasnosti za priključenje i ukrštanje državnog puta sa putevima, željezničkom prugom, postavljanje infrastrukturnih objekata, (cjevovoda, vodovoda, kanalizacije, električnih, telefonskih i telegrafskih vodova i dr.) na državnom putu i u zaštitnom pojasu; zakup putnog zemljišta; izdavanje dozvole za obavljanje vanrednog prevoza, prekope; izdavanje odobrenja za postavljanje natpisa i reklama, saobraćajno tehničkih uslova za projektovanje priključaka na državni put i saglasnost na izrađenu tehničku dokumentaciju, kao i druge poslove koji su joj određeni u nadležnost.
Član 43
   Direkcija za izgradnju auto-puteva vrši poslove koji se odnose na: stručne poslove u vezi sa izgradnjom auto-puteva u Republici, a koji se odnose na prethodne i pripremne radove, studije, istražne radove, investicione programe, davanje stručne ocjene na dokumentaciju za donošenje investicionih odluka, pribavljanje rješenja o lokaciji i urbanističko-tehničkim uslovima za pojedine objekte; izradu i tehničku kontrolu tehničke dokumentacije, pribavljanje saglasnosti i odobrenja za građenje; javno oglašavanje i sprovođenje postupka ustupanja radova; izbor izvođača radova investicionog projekta (projektante, izvođače, isporučioce opreme i ostale učesnike); rješavanje imovinsko-pravnih odnosa; zaključivanje ugovora o građenju; organizaciju stručnog nadzora i kontrolu kvaliteta izvedenih radova, ugrađenih materijala i opreme; tehnički pregled, prijem izvedenih radova, pribavljanje odobrenja za upotrebu; predaju izgrađenih auto-puteva na eksploataciju i organizaciju eksploatacije i održavanja; plaćanje i kontrolu utroška sredstava, kao i druge poslove koji su joj određeni u nadležnost.
Član 44
   Direkcija za razvoj malih i srednjih preduzeća vrši poslove koji se odnose na: definisanje strategije razvoja malih i srednjih preduzeća, pripremanje i realizaciju programa i projekata za razvoj malih i srednjih preduzeća, koordinaciji programa, mjera i aktivnosti koja se odnose na razvoj malih i srednjih preduzeća; praćenje realizacije programa finansijske podrške za razvoj malih i srednjih preduzeća, uključujući inostranu finansijsku podršku, koja je opredijeljena za razvoj malih i srednjih preduzeća; istraživanje uticaja zakonskih i drugih akata na razvoj malih i srednjih preduzeća; pripremanje programa za edukaciju preduzetnika, izradu projekata i staranje o organizovanju regionalnih i lokalnih centara za podršku razvoja malih i srednjih preduzeća, predlaganje i obezbjeđivanje realizacije specijalnih programa za podsticaj razvoja malih i srednjih preduzeća (podsticaj razvoja franšizinga, lizinga, tehnoloških parkova, inkubatora, itd.), kao i druge poslove koji su joj određeni u nadležnost.
Član 44a ("Sl. list RCG", br. 06/05)
   Agencija je:
1. Agencija za duvan
Član 44 b ("Sl. list RCG", br. 06/05)
   Agencija za duvan vrši upravne poslove koji se odnose na: organizovanje i sprovođenje javnog tendera za privredna društva, odnosno preduzetnike, radi dobijanja dozvole za proizvodnju duvanskih proizvoda; utvrđivanje ispunjenosti uslova za učešće na javnom tenderu i davanje dozvole za bavljenje proizvodnjom duvanskih proizvoda privrednom društvu, odnosno preduzetniku koji ispunjava propisane uslove; utvrđivanje ispunjenosti uslova za obavljanje trgovine na veliko duvanskim proizvodima i izdavanje licence za obavljanje trgovine na veliko duvanskim proizvodima, privrednom društvu, odnosno preduzetniku, kao i uvozniku koji je upisan u Registar uvoznika duvana i duvanskih proizvoda koji ispunjava propisane uslove; utvrđivanje ispunjenosti uslova za obavljanje trgovine na malo duvanskim proizvodima i izdavanje odobrenja privrednom društvu, odnosno preduzetniku za obavljanje trgovine na malo duvanskim proizvodima; koordinaciju aktivnosti organa i organizacija u oblasti suzbijanja nelegalnog prometa duvanskih proizvoda; praćenje stanja na tržištu duvanskih proizvoda; vođenje propisanih registara i druge poslove koji su joj određeni u nadležnost."
Član 45
   Drugi organi uprave, imaju svojstvo pravnog lica.
   Organi uprave mogu, u okviru svog djelokruga, da vrše uz naknadu usluge pravnim i fizičkim licima.
   Na cjenovnik usluga, iz stava 2 ovog člana, Vlada daje saglasnost.
   Prihodi organa ostvareni po osnovu vršenja usluga su sredstva Budžeta Republike.
II NADZOR MINISTARSTVA NAD RADOM ORGANA UPRAVE
Član 46
   Nadzor nad zakonitošću i cjelishodnošću rada organa uprave vrše ministarstva. U vršenju nadzora iz stava 1 ovog člana ministarstvo: obustavlja akte koji su donijeti van upravnog postupka kada su u suprotnosti sa zakonom i drugim propisom i predlaže Vladi da ih ukine ili poništi; daje predlog za imenovanje i razrješenje starješine organa uprave nad čijim radom vrši nadzor; zahtijeva izvještaje i obavještenja o pojedinim pitanjima iz djelokruga organa uprave; daje stručna uputstva, objašnjenja, instrukcije i savjete za primjenu propisa iz nadležnosti organa uprave; organizuje kurseve i seminare u cilju potpunije implementacije propisa koje organ primjenjuje; daje mišljenje u postupku utvrđivanja akta o unutrašnjoj organizaciji i sistematizaciji organa uprave i na izvještaje o radu; određuje pojedine zadatke organu, ukazuje na slabosti i nezakonitosti u radu organa i daje predloge za njihovo prevazilaženje; upozorava organ uprave o uočenim nepravilnostima u radu, inicira ukidanje organa nad čijim radom vrši nadzor i vrši drugu kontrolu rada i postupanja organa, u skladu sa propisom.
Član 47 ("Sl. list RCG", br. 78/04)
   Nadzor nad zakonitošću i cjelishodnošću rada organa uprave vrše:
1. Ministarstvo pravde nad:
- Upravom za kadrove i
- Zavodom za izvršenje krivičnih sankcija.
2. Ministarstvo finansija nad:
- Poreskom upravom,
- Upravom za nekretnine,
- Upravom carina,
- Upravom za antikorupcijsku inicijativu i
- Upravom za sprečavanje pranja novca.
3. Ministarstvo prosvjete i nauke nad:
- Zavodom za međunarodnu-naučnu, prosvjetno-kulturnu i tehničku saradnju i
- Zavodom za školstvo.
4. Ministarstvo kulture i medija nad:
- Državnim arhivom.
5. Ministarstvo ekonomije nad:
- Direkcijom za razvoj malih i srednjih preduzeća.
6. Ministarstvo pomorstva i saobraćaja nad:
- Upravom pomorske sigurnosti,
- Direkcijom za državne puteve i
- Direkcijom za izgradnju auto-puteva.
7. Ministarstvo poljoprivrede, šumarstva i vodoprivrede nad:
- Veterinarskom upravom,
- Upravom za šume, i
- Upravom za vode,
- Agencijom za duvan.
8. Ministarstvo zaštite životne sredine i uređenja prostora nad:
- Hidrometeorološkim zavodom,
- Seizmološkim zavodom, i
- Direkcijom javnih radova.
9. Ministarstvo rada i socijalnog staranja nad:
- Upravom za sport i omladinu,
- Zavodom za statistiku.
   Nadzor nad zakonitošću i cjelishodnošću rada sekretarijata vrši Vlada, preko resornih potpredsjednika Vlade.
III NAČIN RADA DRŽAVNE UPRAVE
1. Program rada organa državne uprave
Član 48
   Organi državne uprave donose godišnji program rada.
   Program rada sadrži, naročito: pregled aktivnosti kojima se ostvaruju funkcije organa (pojedinačno po funkcijama); osnovnu sadržinu posla; nosioce posla (organizaciona jedinica, tim, službenik i dr.); rokove (mjesečno i kvartalno i dr.); subjekte saradnje (pojedinačno naznačenje su-bjekata i oblika kojima će se saradnja ostvariti) i pregled sredstava potrebnih za programski period.
   Program rada donosi ministar, odnosno starješina organa uprave. Program rada organa uprave donosi se uz saglasnost ministarstva koje nad tim organom vrši nadzor.
2. Izvještaj o radu organa državne uprave
Član 49
   Ministarstvo najmanje jedanput godišnje podnosi Vladi izvještaj o radu i stanju u oblastima za koje je osnovano. Izvještaj o radu ministarstva sadrži, naročito: ocjenu stanja u upravnoj oblasti; prikaz izvršavanja zakona i drugih propisa, prikaz realizacije programiranih aktivnosti i zaključaka Vlade sa njihovom osnovnom sadržinom i postignutim efektima u ostvarivanju funkcija organa (pregled dati pojedinačno po funkcijama) i ocjenu rada organa nad kojima vrši nadzor.
   Izvještaj o radu ministarstva sadrži i izvještaj o radu organa uprave nad čijim radom vrši nadzor.
Član 50
   Organ uprave, najmanje jedanput godišnje, podnosi ministarstvu izvještaj o radu i stanju u oblastima za koje je osnovan. Izvještaj obavezno sadrži prikaz izvršavanja zakona i drugih propisa, realizacije programa i zaključaka Vlade i mjera koje je organ preduzeo i njihovih rezultata.
Član 51
   Izuzetno, ministarstvo, odnosno organ uprave može, na zahtjev Vlade, odnosno ministarstva podnijeti poseban izvještaj o radu.
   Organ uprave izvještaj iz stava 1 ovog člana na zahtjev Vlade, Vladi dostavlja preko ministarstva koje vrši nadzor nad njegovim radom. Uz izvještaj se dostavlja mišljenje ministarstva.
3. Savjet, kolegijum i projektna grupa
Član 52
   U ministarstvu se može obrazovati savjet, kao stručno- savjetodavno tijelo ministra, radi razmatranja pitanja iz nadležnosti ministarstva.
   Savjet obrazuje ministar iz reda istaknutih naučnih i stručnih lica.
   Aktom o obrazovanju savjeta uređuju se poslovi, sastav, naknada za rad u savjetu, kao i druga pitanja od značaja za rad u savjetu.
Član 53
   U ministarstvu, odnosno organu uprave može se obrazovati kolegijum kao savjetodavno tijelo.
   Kolegijum, po pravilu, čine rukovodeća lica i drugi službenici, odnosno namještenici koje odredi ministar, odnosno starješina organa.
   Kolegijum saziva i njihovim radom rukovodi ministar, odnosno starješina organa.
Član 54
   Za vršenje poslova u okviru kojih se zahtijeva stručna saradnja državnih službenika i namještenika iz različitih unutrašnjih organizacionih jedinica, mogu se obrazovati projektne grupe, timovi ili drugi oblici rada.
   Projektnu grupu, tim ili drugi oblik rada obrazuje ministar, odnosno starješina organa uprave.
   Aktom o obrazovanju projektne grupe, tima ili drugog oblika rada određuje se sastav, poslovi i rokovi u kojim će se zadatak obaviti, sredstva i drugi uslovi za njen rad.
   U projektnu grupu, tim ili drugi oblik rada mogu se angažovati i državni službenici i namještenici iz drugih organa državne uprave, pri čemu je potrebna saglasnost ministra, odnosno starješine organa uprave.
   U projektu grupu, tim ili drugi oblik rada mogu se angažovati i stručnjaci izvan organa državne uprave.
4. Raspored radnog vremena
Član 55
   Radni dani u organima državne uprave su: ponedjeljak, utorak, srijeda, četvrtak i petak.
   Radno vrijeme počinje u 9,00, a završava se u 17,00 časova.
   Odmor u toku dnevnog rada traje 30 minuta (13,00 h-13,30 h). Raspored radnog vremena u organu na poslovima koji se vrše neprekidno ili u smjenama utvrđuje ministar, odnosno starješina organa. Radno vrijeme za rad sa strankama određuje se tako da se poslovi u vezi ostvarivanja prava i obaveza stranaka obavljaju blagovremeno i efikasno.
   Organ državne uprave dužan je putem medija, na oglasnoj tabli organa ili na drugi odgovarajući način obavijestiti javnost o radnom vremenu organa državne uprave odnosno, radnom vremenu za rad sa strankama.
5. Upravni dani
Član 56
   Upravni dani su određeni dani u sedmici u kojima se pojedini poslovi organa državne uprave, obavljaju izvan sjedišta organa državne uprave, odnosno izvan sjedišta unutrašnje organizacione jedinice organa.
   Upravne dane određuje ministar, odnosno starješina organa, posebnim aktom.
   Aktom iz stava 2 ovog člana utvrđuju se poslovi koji će se vršiti u upravnim danima, kao i mjesto i vrijeme održavanja upravnih dana.
   Akt iz stava 2 ovog člana objavljuje se u medijima ili na drugi odgovarajući način.
IV OBEZBJEĐIVANJE IZVRŠENJA ODLUKA USTAVNOG SUDA REPUBLIKE CRNE GORE
Član 57
   Vlada, na zahtjev Ustavnog suda Republike Crne Gore (u daljem tekstu: Ustavni sud), obezbjeđuje izvršenje odluka Ustavnog suda preko ministarstava i organa uprave u čiji djelokrug spada pitanje na koje se ta odluka odnosi.
   U slučaju iz stava 1 ovog člana, nadležno ministarstvo i organ uprave će, na osnovu naloga Vlade, obezbijediti izvršenje odluke Ustavnog suda.
   O obezbjeđenju izvršenja odluke Ustavnog suda Vlada će obavijestiti Ustavni sud.
Član 58
   Radi izvršenja rješenja Ustavnog suda kojim je naređena obustava izvršenja pojedinačnog akta ili radnje preduzete na osnovu zakona, drugog propisa ili opšteg akta čija se ustavnost ili zakonitost ocjenjuje, ministarstvo i organ uprave, po nalogu Vlade, donosi zaključak o izvršenju rješenja.
   U zaključku iz stava 1 ovog člana navešće se sadržina rješenja Ustavnog suda, odrediti odgovorno lice u državnom organu, jedinici lokalne samouprave, ustanovi ili pravnom licu koje je dužno da izvrši rješenje i utvrditi rok za izvršenje rješenja, a koji ne može biti kraći od 24 časa niti duži od 3 dana.
   Ako odgovorno lice iz stava 2 ovog člana ne izvrši rješenje Ustavnog suda u utvrđenom roku, ministarstvo i organ uprave obezbijediće izvršenje tog rješenja.
V PRELAZNE I ZAVRŠNE ODREDBE
Član 59
   Ministarstvo pravde, Ministarstvo unutrašnjih poslova, Ministarstvo finansija, Ministarstvo inostranih poslova, Ministarstvo za ekonomske odnose sa inostranstvom i evropske integracije, Ministarstvo prosvjete i nauke, Ministarstvo ekonomije, Ministarstvo pomorstva i saobraćaja, Ministarstvo poljoprivrede, šumarstva i vodoprivrede, Ministarstvo turizma, Ministarstvo zaštite životne sredine i uređenja prostora, Ministarstvo zdravlja, Ministarstvo rada i socijalnog staranja, Ministarstvo za zaštitu prava pripadnika nacionalnih i etničkih grupa, Veterinarska uprava, Uprava za sprečavanje pranja novca, Zavod za školstvo i Zavod za izvršenje krivičnih sankcija, nastavljaju sa radom u djelokrugu utvrđenim ovom Uredbom.
Član 60
   Danom stupanja na snagu ove uredbe nastavljaju sa radom, u djelokrugu utvrđenim, ovom uredbom:
- Ministarstvo kulture, kao Ministarstvo kulture i medija,
- Direkcija javnih prihoda Crne Gore, kao Poreska uprava,
- Direkcija za nekretnine, kao Uprava za nekretnine,
- Uprava carina Crne Gore, kao Uprava carina,
- Agencija pomorske sigurnosti, kao Uprava pomorske sigurnosti,
- Agencija za antikorupcijsku inicijativu, kao Uprava za antikorupcijsku inicijativu,
- Direkcija šuma Crne Gore, kao Uprava za šume,
- Republički sekretarijat za sport, kao Uprava za sport i omladinu,
- Republički sekretarijat za zakonodavstvo, kao Sekretarijat za zakonodavstvo,
- Republički sekretarijat za razvoj, kao Sekretarijat za razvoj,
- Republički zavod za statistiku, kao Zavod za statistiku,
- Republički hidrometeorološki zavod, kao Hidrometeorološki zavod,
- Republički seizmološki zavod, kao Seizmološki zavod,
- Republički Zavod za međunarodnu-naučnu, prosvjetno- kulturnu i tehničku saradnju, kao Zavod za međunarodnu- naučnu, prosvjetno- kulturnu i tehničku saradnju,
- Državni arhiv Crne Gore, kao Državni arhiv,
- Direkcija javnih radova Crne Gore, kao Direkcija javnih radova,
- Direkcija za izgradnju auto-puteva u Crnoj Gori, kao Direkcija za izgradnju auto-puteva,
- Agencija za razvoj malih i srednjih preduzeća, kao Direkcija za razvoj malih i srednjih preduzeća.
Član 61
   Starješine organa uprave i pomoćnici starješina organa uprave iz stava 1 člana 60 ove uredbe, nastavljaju sa radom, u toj funkciji, u organu do isteka vremena na koje su imenovani, odnosno postavljeni.
Član 62
   Uprava za kadrove i Direkcija za državne puteve počeće sa radom u roku od 30 dana od dana stupanja na snagu ove uredbe.
Član 62a ("Sl. list RCG", br. 78/04)
   Uprava za vode počeće sa radom u roku od 30 dana od dana stupanja na snagu ove uredbe.
Član 63
   Stupanjem na snagu ove uredbe prestaju da važe: Uredba o organizaciji i načinu rada državne uprave ("Službeni list RCG", br. 8/93, 39/93, 19/95, 13/96, 24/96, 7/97, 13/98, 27/98, 38/98, 18/99, 31/99, 59/00, 31/01, 9/03, 19/03, 62/03, 67/03, 13/04 i 34/04), Uredba o osnivanju Agencije za antikorupcijsku inicijativu ("Službeni list RCG", br. 2/01), Uredba o osnivanju Direkcije šuma Crne Gore ("Službeni list RCG", broj 43/01), odredbe Uredbe o osnivanju, unutrašnjoj organizaciji i načinu rada Zavoda za izvršenje krivičnih sankcija koje se odnose na osnivanje Zavoda za izvršenje krivičnih sankcija ("Službeni list RCG", br. 31/94, 18/95 i 26/00) i Odluka o radnom vremenu ("Službeni list RCG", broj 4/03).
Član 64
   Ova uredba stupa na snagu osmog dana od dana objavljivanja u "Službenom listu Republike Crne Gore".
   Broj: 02-5046
   Podgorica, 29. jul 2004.godine
   Vlada Republike Crne Gore
   Predsjednik,
   Milo Đukanović, s.r.
